Document ID: /roh_data/filtered/fineweb-2-filterrobots_roh.jsonl.gz/50626

En Svizra èn las dumondas d'asil sa reducidas per 11% durant ils emprims trais mais da l'onn. En total ha il Secretariat da stadi per la migraziun dumbrà dal schaner fin il mars radund 3'300 dumondas d'asil.
Pervi da la pandemia limitescha la Svizra dapi ils 25 da mars d'entrar il pajais ord ils stadis da Schengen, cun excepziun dal Principadi da Liechtenstein. Plinavant èn transferiments ch'avessan da succeder sin basa da la cunvegna da Dublin il mument bloccads. Il mars ha il Secretariat da stadi per migraziun perquai anc survegnì radund 963 dumondas.